cyanic-selkie/wikianc huggingface dataset:
Βίκτωρ Μητρόπουλος
Στα διοικητικά του ποδοσφαίρου
Αλλά και ο Ιωνικός επί προεδρίας Νίκου Κανελλάκη (με τον οποίο ο Μητρόπουλος διατηρούσε φιλία) του έδωσε επίσης τη δυνατότητα να συνεχίσει να προσφέρει στο επαγγελματικό ποδόσφαιρο, όποτε χρειάσθηκε ανάγκη. Το προφίλ του ενισχυόταν συνεχώς, καθώς απ' τα μέσα της δεκαετίας του 1990 ο Βίκτωρας Μητρόπουλος έχει πιστωθεί με την επίτευξη συμφωνίας με το συνδρομητικό κανάλι Filmnet για την μετάδοση αγώνων έναντι ποσού 1,2 δισεκατομμυρίων δραχμών. Η αναρρίχησή του συνεχίσθηκε με την ανάληψη της αντιπροεδρίας της ΕΠΑΕ επί εποχής Γεώργιου Δέδε και τελικά αυτής ακόμη της προεδρίας της Ένωσης, το 1999.
Ο Βίκτωρ Μητρόπουλος απέτυχε κατά τη διάρκεια του 2009 να επικρατήσει τόσο στις εκλογές της ΕΠΟ όταν ηττήθηκε από τον Σοφοκλή Πιλάβιο, όσο και στις αντίστοιχες αρχαιρεσίες της Ε.Π.Σ. Αθηνών λίγους μήνες αργότερα, όταν νικήθηκε από την παράταξη Δημητρίου.
Προβλήματα με τη δικαιοσύνη
Το 2001 ο τότε υφυπουργός Αθλητισμού Γιώργος Φλωρίδης - ανακινώντας μια εκκρεμή δίκη - επιχείρησε και πέτυχε την έκπτωσή του Μητρόπουλου από τα αξιώματα του προέδρου της ΕΠΑΕ και αντιπροέδρου της ΕΠΟ που κατείχε, βάσει του τότε ισχύοντος νόμου. Η κόντρα υπήρξε σκληρή, με τον Μητρόπουλο (που αργότερα αθωώθηκε ομόφωνα από το δικαστήριο) να αναγκάζεται να μη θέτει εκ νέου υποψηφιότητα, έως ότου διαρκούσε η υπόθεσή του.
Σαν εκδότης
Τα τελευταία χρόνια ο Βίκτωρ Μητρόπουλος επέστρεψε ως αντιπρόεδρος στην αναγεννημένη ΠΑΕ Αιγάλεω του αδελφού του, ενώ παράλληλα εξέδωσε την εβδομαδιαία εφημερίδα «Η Άποψη».
Fairy Tail
Το Fairy Tail (ιαπωνικά: フェアリーテイル, Χέπμπορν: Fearī Teiru) είναι σειρά manga κατηγορίας shōnen. Δημοσιεύθηκε για πρώτη φορά στο Weekly Shōnen Magazine τον Αύγουστο του 2006 και ολοκληρώθηκε τον Ιούλιο του 2017, έχοντας εκδώσει 545 κεφάλαια. Εκδόθηκε από την Kodansha, ενώ γράφτηκε και εικονογραφήθηκε από τον Χίρο Μασίμα. Έχει κυκλοφορήσει ως anime από την εταιρεία Konami, ενώ ακολούθησαν βιντεοπαιχνίδια και δύο ταινίες. Έχει ανακοινωθεί επίσημα ότι το 2022 το Fairy Tail επιστρέφει με μια σειρά σίκουελ η οποία θα ονομάζεται Fairy Tail 100 years quest.
Πλοκή
Μια δεκαεπτάχρονη μάγισσα η Lucy Heartfilia φεύγει μακριά από το σπίτι της για να ενταχθεί στο Fairy Tail, μια συντεχνία από μάγους, στο βασίλειο της Fiore. Η συντεχνία αυτή είναι διάσημη για τις υλικές καταστροφές που προκαλούν τα μέλη της στις αποστολές τους. Καταφέρει να μπει στο Fairy Tail γνωρίζοντας τυχαία τον Natsu Dragneel, που είναι μέλος του Fairy Tail και έχει τις ικανότητες ενός δράκου. Ο Natsu ταξιδεύει με σκοπό να βρει τον αγνοούμενο πατέρα του, τον δράκο Igneel. Η Lucy μπαίνει στην ομάδα του Natsu και του συντρόφου του, Happy. Αργότερα στην ομάδα μπαίνει και ο Gray Fullbuster, ένας μάγος που χρησιμοποιεί πάγο και η Erza Scarlet, μια από τους δυνατότερους μάγους του Fairy Tail, που χρησιμοποιεί πανοπλίες και σπαθιά. Η σειρά αποτελεί μία πετυχημένη κωμωδία και δράμα ταυτόχρονα και ακολουθεί τις περιπέτειες των ηρώων καθώς ωριμάζουν κατά την εξέλιξη της ιστορίας ενώ έρχονται αντιμέτωποι με το παρελθόν και το μέλλον τους με μόνο στόχο να προστατεύσουν ο ένας το άλλον. Η σειρά αρχικά θα σταματούσε στην ενότητα Phantom Lord αλλά συνέχισε λόγω της μεγάλης επιτυχίας που είχε.
Χαρακτήρες
Το Fairy Tail περιέχει ένα πολύχρωμο καστ χαρακτήρων, που συνεχώς αυξάνεται με την εξέλιξη της ιστορίας.
Ο Natsu Dragneel (Νάτσου Ντραγκνίλ) (Todd Haberkorn - αγγλική μεταγλώττιση) είναι ένας μάγος του Fairy Tail με το ψευδώνυμο "Salamander". Μεγάλωσε και ανατράφηκε από τον δράκο της φωτιάς, Igneel, ο οποίος του έμαθε το Dragon Slayer Magic, μία αρχαία μορφή μαγείας τόσο δυνατή που λέγεται ότι μπορεί να σκοτώσει ένα δράκο. Έτσι, ο Natsu είναι ένας Fire Dragon Slayer που πολεμά δημιουργώντας φλόγες. Ωστόσο, κάποια στιγμή ο Igneel εξαφανίστηκε και ο Νatsu ξεκινά να ταξιδεύει για να τον βρει. Το ταξίδι του τον οδήγησε κάποια στιγμή στο Fairy Tail, όπου αργότερα δημιουργεί ομάδα με την Lucy, την Erza και τον Gray. Χαρακτηριστικό του Natsu είναι ότι υποφέρει από τρομερή ναυτία και ζαλάδα όταν βρεθεί σε οποιοδήποτε μέσο μεταφοράς (αλλά όταν τον κουβαλάει ο Happy δεν παθαίνει ναυτία και ζαλάδα γιατί τον θεωρεί φίλο του και όχι μέσο μεταφοράς), όπως όλοι οι Dragon Slayers, γεγονός για το οποίο τον κοροϊδεύει ο Gray, με τον οποίο έρχονται συχνά σε σύγκρουση. Παρ'όλα αυτά είναι πολύ ζωηρός από τη φύση του και φέρει μεγάλο μερίδιο ευθύνης για την καταστροφική φήμη του Fairy Tail. Δημιουργεί συνεχώς μπελάδες με την αποφασιστικότητα και το θάρρος του, και πολεμάει για τους φίλους του και για την τιμή της συντεχνίας του Fairy Tail.
Ο Happy είναι μία γάτα με ανθρωπόμορφα χαρακτηριστικά και μπλε τρίχωμα. Είναι ο καλύτερος φίλος του Natsu και ο αιώνιος σύντροφός του πριν από την αρχή της ιστορίας. Έχει την ικανότητα να πετάει με μεγάλη ταχύτητα ενώ είναι ο μόνος που δεν προκαλεί ζαλάδες στον Natsu όταν τον κουβαλά. Κατέχει ένα κωμικό ρόλο στη σειρά με τις γκάφες και τα σαρκαστικά του σχόλια.
Η Lucy Heartfilia (Λούσι Χαρτφίλια) (Τσέραμι Λέι-αγγλική μεταγλώττιση) είναι μία δεκαεφτάχρονη μάγισσα του Fairy Tail που χρησιμοποιεί μαγικά κλειδιά για να καλεί ουράνια πνεύματα στη μάχη. Η Lucy το είχε σκάσει από το σπίτι της και ήρθε σε σύγκρουση με ένα δουλέμπορο που έλεγε ψέματα ότι είναι μάγος Fairy Tail αλλά ο Natsu και ο Happy την έσωσαν και την προσκάλεσαν στη συντεχνία. Έπειτα, διαμορφώνουν μία ομάδα μαζί, και με τον Gray και την Erza για να αναλαμβάνουν αποστολές. Με το μερίδιο της πληρώνει το ενοίκιο του σπιτιού που ενοικιάζει στο οποίο έρχονται συχνά ακάλεστοι ο Natsu, ο Happy, ο Gray και η Erza. Επιπλέον, είναι μία φιλόδοξη συγγραφέας και γράφει γράμματα στα οποία αναφέρει τις περιπέτειες της με την ομάδα της στη νεκρή μητέρα της. Έχει στην κατοχή της 10 από τα 12 χρυσά ζωδιακά κλειδιά που τις δίνουν την δυνατότητα να καλεί και δυνατά πνεύματα. Επίσης, συχνά παραπονιέται ότι η Erza, ο Gray και κυρίως ο Natsu προκαλούν υλικές ζημιές στις αποστολές τους πράγμα που μειώνει την αμοιβή τους καθώς παραχωρούν ένα μέρος της για να πληρώσουν τις καταστροφές που προκαλούν.
Η Erza Scarlet (Έρζα Σκάρλετ) είναι μία δεκαεννιάχρονη S-class μάγισσα του Fairy Tail  με το ψευδώνυμο "Titania" για τις ικανότητές της. Έχει την ικανότητα να καλεί και να ανταλλάζει διάφορα όπλα και να αλλάζει πανοπλίες κατά τη διάρκεια της μάχης. Κατέχει μία αξιοσημείωτη θέση στο Fairy Tail καθώς όλοι την σέβονται και την φοβούνται ταυτόχρονα για τις ικανότητές της. Η οικογένεια της Erza δολοφονήθηκε όταν ήταν μικρή και εκείνη αιχμαλωτίστηκε ως σκλάβα στον Πύργο του Παραδείσου. Εκεί έγινε φίλη με άλλους σκλάβους της ηλικίας της συμπεριλαμβανομένου και με τον Jellal Fernandez καθώς και με ένα ηλικιωμένο πρώην μάγο του Fairy Tail, τον Rob. Η Erza δημιούργησε μία τεράστια εξέγερση με σκοπό την απόδραση τους και για να σώσει τον Jellal από το βασανισμό του. Αλλά καθώς οι φρουροί ήταν έτοιμοι να την σκοτώσουν ο Rob την σώζει με τίμημα την ζωή του. Πεθαίνοντας της λέει ότι έχει τρομερές μαγικές ικανότητες που πηγάζουν από την ισχυρή θέλησή της. Τότε η Erza χρησιμοποιεί ακούσια για πρώτη φορά μαγεία και σκοτώνει τους φρουρούς. Παρ'όλα αυτά, ο Jellal είχε υποστεί πλύση εγκεφάλου κατά τον βασανισμό του, με αποτέλεσμα να την προδώσει και συνεχίζει την κατασκευή του Πύργου. Με την απόδραση της εισέρχεται στο Fairy Tail. Έχει ένα τεχνητό δεξί μάτι που της έχει δώσει ανοσία στην οπτική μαγεία καθώς το είχε χάσει όταν ήταν σκλάβα σε ένα βασανισμό της.
Ο Gray Fullbuster (Γκρέι Φουλμπάστερ) είναι ένας δεκαοκτάχρονος μάγος του Fairy Tail που χρησιμοποιεί δημιουργία πάγου. Οι γονείς του δολοφονήθηκαν και το χωριό του καταστράφηκε από έναν δαίμονα, τον Deliora όταν ήταν οκτώ χρονών. Έπειτα, έγινε μαθητής της Ur, η οποία του δίδαξε μαγεία και τον έσωσε πεθαίνοντας όταν αυτός προσπάθησε να σκοτώσει τον Deliora για να εκδικηθεί για τον θάνατο των γονιών του. Στη συνέχεια, ο Gray εντάχθηκε στο Fairy Tail. Η μαγεία του του δίνει την δυνατότητα να δημιουργήσει ότι αντικείμενο επιθυμεί από πάγο και να το χρησιμοποιεί τόσο για επίθεση όσο και για άμυνα. Έχει μια φιλική έχθρα και αντιπαλότητα με τον Natsu οι οποίοι τσακώνονται συνέχεια και σταματούν μόνο όταν είναι μπροστά η Erza γιατί την φοβούνται. Επίσης, σπάνια φοράει μπλούζα και έχει την συνήθεια να γδύνεται δημοσίως χωρίς μερικές φορές να το καταλαβαίνει.
Εξωτερικοί σύνδεσμοι
Κατηγορία:Σειρές anime Κατηγορία:Σειρές manga Κατηγορία:Shōnen anime και manga Κατηγορία:Νικητές Kodansha Manga Awards
Αμβρόσιος Σκαραμαγκάς
Ο Αμβρόσιος Σκαραμαγκάς ήταν Έλληνας αγωνιστής του 1821.
Βιογραφία
Γεννήθηκε στη Χίο το 1790. Ανατράφηκε με πολλή επιμέλεια και πήγε στη φημισμένη σχολή του νησιού του, όπου δίδασκε ο Αθανάσιος Πάριος.
Με την έναρξη της Ελληνικής επανάστασης είδε τον πατέρα, τον θείο και τον γαμπρό του να σκοτώνονται από τους Τούρκους. Συνελήφθησαν και φυλακίστηκαν μαζί με τους προκρίτους και με τον μητροπολίτη Πλάτωνα, και απαγχονίστηκαν όλοι στις 23 Απριλίου του 1822 κατά την άλωση του νησιού.
Ο Αμβρόσιος διασώθηκε καταφεύγοντας στη Σύρο και εγκαταστάθηκε στην Ερμούπολη.
Έλαβε μέρος ενεργό στην Ελληνικό αγώνα και συνέφερε και οικονομικά μαζί με τους άλλους Ερμουπολίτες, κάνοντας δωρεές για την προμήθευση των απαραίτητων αγαθών.
Ντάβιντ Τένιερς ο νεότερος
Ο Ντάβιντ Τένιερς ο νεότερος (David Teniers II, Αμβέρσα, 15 Δεκεμβρίου 1610 – Βρυξέλλες, 25 Απριλίου 1690) ήταν Φλαμανδός καλλιτέχνης, από τους επιφανείς εκπροσώπους της Σχολής της Αμβέρσας κατά την εποχή του βορειοευρωπαϊκού μπαρόκ στο Βέλγιο.
Βιογραφικά στοιχεία
Ο Ντάβιντ Τένιερς ο νεότερος γεννήθηκε στην Αμβέρσα του Βελγίου και ήταν γιος του ζωγράφου Ντάβιντ Τένιερς του Πρεσβύτερου (1582–1649). Μαθήτευσε για μεγάλο χρονικό διάστημα στο εργαστήριο του πατέρα του, που ήταν επηρεασμένος από τους ζωγράφους της Αμβέρσας Γιάκομπ Γιόρντενς, Πέτερ Πάουλ Ρούμπενς και Άντονι βαν Ντάικ. Ήταν πατέρας του ονομαζόμενου επίσης Ντάβιντ Τένιερς ΙΙΙ (1638 – 1685), ο οποίος μιμήθηκε το έργο του πατέρα του.
Τούπακ Αμαρού ΙΙ
Ο Χοσέ Γαβριέλ Τούπακ Αμαρού (ισπανικά: José Gabriel Túpac Amaru, 10 Μαρτίου 1738 - 18 Μαΐου 1781), περισσότερο γνωστός ως Τούπακ Αμαρού ΙΙ, ήταν Περουβιανός επαναστάτης και ηγέτης της επανάστασης γηγενών κατά της ισπανικής κυριαρχίας, επανάσταση η οποία του στοίχισε και τη ζωή. Κι έτσι έγινε μία θρυλική φιγούρα του Πολέμου Ανεξαρτησίας του Περού και γενικότερα του κινήματος για τα δικαιώματα των αυτοχθόνων πληθυσμών.
Ντάβιντ Τένιερς ο νεότερος
Βιογραφικά στοιχεία
Το 1632 – 1633, ο Τένιερς έγινε δεκτός στη Συντεχνία του Αγίου Λουκά της Αμβέρσας, φθασμένος ήδη ζωγράφος, και το 1637 νυμφεύτηκε την Άννα Μπρίγκελ (Anna Brueghel), κόρη του ζωγράφου Γιαν Μπρίγκελ του πρεσβύτερου, της οποίας, μετά το θάνατο του πατέρα της (1625), ο Ρούμπενς ανέλαβε την κηδεμονία και ήταν κουμπάρος στο γάμο τους.
Τούπακ Αμαρού ΙΙ
Εξωτερικοί σύνδεσμοι
Κατηγορία:Περουβιανοί επαναστάτες Κατηγορία:Ιθαγενείς πολιτικοί
Ντάβιντ Τένιερς ο νεότερος
Βιογραφικά στοιχεία
Το 1651 ο Τένιερς μετακόμισε στις Βρυξέλλες, όπου διετέλεσε ζωγράφος της Αυλής του αρχιδούκα Λεοπόλδου Γουλιέλμου και υπεύθυνος για τη συλλογή του των έργων τέχνης. Υπήρξε αργότερα αυλικός ζωγράφος του Δον Χουάν του Αυστριακού, ο οποίος διαδέχθηκε το 1656 τον αρχιδούκα Λεοπόλδο Γουλιέλμο στην αντιβασιλεία των Κάτω Χωρών.
Ο Τένιερς ίδρυσε το 1663 στις Βρυξέλλες την Ακαδημία Καλών Τεχνών και στη συνέχεια, το 1665, την Ακαδημία της Αμβέρσας.
Καλλιτεχνική πορεία
Ο Ντάβιντ Τένιερς ο νεότερος διακρίθηκε κυρίως για τις ρωπογραφίες του και την απόδοση λαϊκών σκηνών από την αγροτική ζωή των χωρικών. Περίφημες είναι και οι απεικονίσεις σκηνών σε ταβέρνες. Οι νωπογραφικές αυτές σκηνές ήταν ιδιαίτερα δημοφιλείς στην εποχή του και εξασφάλισαν στο ζωγράφο μεγάλη δημοτικότητα και καλλιτεχνική αναγνώριση.
Στο είδος αυτό των έργων του, ο Τένιερς δέχθηκε εμφανώς την επίδραση του Άντριεν Μπράουβερ (Adriaen Brouwer, 1605 – 1690). Και όπως γράφει ο Παναγιώτης Κανελλόπουλος, ο Ντάβιντ Τένιερς «ξεπέρασε και τον Μπράουβερ σε λεπτότητα πνευματικών συλλήψεων και ζωγραφικών τόνων».
Ο Τένιερς ήταν διάσημος για την απόδοση πολυπρόσωπων σκηνών, όπως στα χωριάτικα πανηγύρια του, και τοπογραφικών συνθέσεων, ενώ οι νεκρές φύσεις και οι προσωπογραφίες του διακρίνονταν για την ακρίβεια στις λεπτομέρειες. Ασχολήθηκε επίσης με θρησκευτικές σκηνές (π.χ. Ο Πειρασμός του Αγίου Αντωνίου, η Θυσία του Αβραάμ, ο Δανιήλ στο λάκκο των λεόντων, η Παρθένος και το Βρέφος με τους Αγίους Στέφανο, Ιερώνυμο και Μαυρίκιο κ. ά.). Πολλά από τα ωραιότερα έργα του χρονολογούνται στη δεκαετία 1640 – 1650.
Μια δεύτερη φάση στη σταδιοδρομία του Τένιερς εγκαινιάστηκε το 1651, όταν εγκαταστάθηκε στις Βρυξέλλες, ως αυλικός ζωγράφος και διευθυντής των καλλιτεχνικών συλλογών του αρχιδούκα Λεοπόλδου Γουλιέλμου, Ισπανού αντιβασιλιά των Κάτω Χωρών. Το αριστούργημα της εποχής αυτής είναι η περίφημη ελαιογραφία σε μουσαμά με τον τίτλο «Ο Αρχιδούκας Λεοπόλδος Γουλιέλμος στην Πινακοθήκη του στις Βρυξέλλες» (1651, Μουσείο Ιστορίας της Τέχνης, Βιέννη), όπου εικονίζονται πενήντα ένα έργα τέχνης από τις συλλογές της πλούσιας πινακοθήκης του αρχιδούκα.
Ο Τένιερς αντέγραψε επίσης σε μικρογραφίες μια σειρά πινάκων με έργα ξένων ζωγράφων, Ιταλών κυρίως καλλιτεχνών, που υπήρχαν στις δουκικές συλλογές. Από τις μικρογραφίες αυτές, 244 φιλοτεχνήθηκαν το 1660 σε χαλκογραφίες, που δημοσίευσε ο Τένιερς σε λεύκωμα με τον τίτλο «Theatrum Pictorium».
1807 Σλοβακία
Η Σλοβακία (Slovakia) είναι ένας αστεροειδής που περιφέρεται κυρίως στην εσωτερική περιοχή (μέχρι και τα εσώτατα όρια) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1971 από τον Σλοβάκο αστρονόμο Μίλαν Αντάλ, που παρατηρούσε από το Αστεροσκοπείο του Σκαλνάτε Πλέζο στα όρη Υψηλά Τάτρα, και πήρε το όνομά της από την ομώνυμη χώρα της Ευρώπης. Ο αστεροειδής αυτός υπήρξε ο πρώτος από τους 17 που ανεκάλυψε συνολικά ο συγκεκριμένος αστρονόμος.
Φυσικά χαρακτηριστικά
Ο φασματικός τύπος της Σλοβακίας είναι S (λιθώδης). Η Σλοβακία περιστρέφεται γύρω από τον εαυτό της μία φορά κάθε 308 ώρες (12,8 ημέρες), μία από τις αργότερες περιστροφές για αστεροειδή της Κύριας Ζώνης.
Εξωτερικοί σύνδεσμοι
Σλοβακια
Ευώνυμος
Στην ελληνική μυθολογία ο Ευώνυμος ήταν γιος δύο βασικών αρχέγονων θεοτήτων, του Ουρανού και της Γης. Σύμφωνα πάντως με μία διαφορετική εκδοχή, την οποία αναφέρει ο Στέφανος Βυζάντιος, ο Ευώνυμος ήταν γιος του ποτάμιου θεού Κηφισού (και της Γης πάλι) και έδωσε το όνομά του στον αρχαίο αττικό δήμο Ευώνυμον ή Ευωνύμεια, που ανήκε στην Ερεχθηίδα φυλή, ενώ η κόρη του Αυλίδα (Αυλίς) έδωσε το όνομά της στην Αυλίδα της Βοιωτίας. Σύμφωνα με την επικρατούσα εκδοχή, η Αυλίς ήταν κόρη του μυθικού βασιλιά της Θήβας Ωγύγου.
Πλακοειδές λέπι
μικρογραφία| Πλακοειδές λέπι ενός καρχαρία. Α: [[επιδερμίδα, Β: δερμίδα, C: πυρήνας, D: οδοντίνη, Ε: βασική πλάκα, F: στρώμα σμάλτου, G: αγκάθι ]] Τα πλακοειδή λέπια είναι λεπιόμορφα δερματοδόντια, τα οποία εμφανίζονται στους χονδρυχθίες και συνήθως καλύπτουν ολόκληρο το σώμα - περιφέροντας κάποιος με χέρι του πάνω στο δέρμα του καρχαρία, έτσι αυτό αισθάνεται σαν γυαλόχαρτο. Στις άκρες της γνάθου μετατρέπονται σε δόντια, ομόλογα με τα δόντια των άλλων σπονδυλωτών. Στους καρχαρίες, τα πλακοειδή λέπια σχηματίζουν ένα κλειστό εξωσκελετό, το οποίο δίνει στο δέρμα εξαιρετική αντοχή. Στα σαλάχια, οι περιοχές με πλακοειδή λέπια μειώνονται συνήθως σε ορισμένες περιοχές και μεμονωμένες δομές, ενώ στις χιμαίρες υπάρχει μόνο μία μερικώς διακοπτόμενη σειρά πλακοειδών λεπιών σε κάθε πλευρά του μέσου του σώματος.
Δομή και μορφοποίηση
Ένα πλακοειδές λέπι αποτελείται από μια βασική πλάκα κατασκευασμένη από υλικό χωρίς οστά που είναι αγκυρωμένο στο χόριο από οστικές ίνες, τις ίνες Sharpey. Η βασική πλάκα συγχωνεύεται στην πραγματική κλίμακα σε σχήμα δοντιού. Αυτό αποτελείται εξ ολοκλήρου από οδοντίνη στην περιοχή του λαιμού και επικαλύπτεται στην επιφάνεια του, το στέμμα, με μια ουσία παρόμοια με το σμάλτο των δοντιών, το σμάλτο των ψαριών. Μέσα στο δόντι υπάρχει κοιλότητα πολφού με συνδετικό ιστό και αιμοφόρα αγγεία.
Στους περισσότερους τύπους χονδροιχθυών, τα άκρα των οδόντων δείχνουν προς τα πίσω, δηλαδή προς το ουραίο άκρο. Ως αποτέλεσμα, δεν δημιουργούν αντίσταση ροής όταν το ζώο κινείται μέσα στο νερό - εάν τρέξετε το χέρι σας πάνω από το δέρμα του καρχαρία προς αυτή την κατεύθυνση, αισθάνεται ομαλή. Στην αντίθετη κατεύθυνση, το δέρμα είναι τραχύ και πολύ αιχμηρό όπως το γυαλόχαρτο. Το μέγεθος της κορώνας είναι μεταξύ 0,12 και 1,32 χιλιοστών, ανάλογα με το είδος, κατά μέσο όρο περίπου 0,4 χιλιοστά. μικρογραφία|230x230εσ| Δόντια του [[Καρχαρίας τίγρης|Τίγροκαρχαρία ]]
Σύνδεσμοι
Κατηγορία:Λέπια Κατηγορία:Καρχαρίας
Αντελφί
Το Αντελφί (Adelphi) είναι ένα χωριό της Γρενάδας. Βρίσκεται στην ενορία του Αγίου Ανδρέας.
Χαϊνί Ζορμπαλίκ
Με την τουρκική ονομασία Χαϊνί Ζορμπαλίκ, που σημαίνει "κακόπιστη αποστασία" χαρακτηρίστηκε εξαρχής στα επίσημα έγγραφα της Οθωμανικής Αυτοκρατορίας η Ελληνική Επανάσταση του 1821.
Με αυτή δε την ονομασία συνεχίζεται ν΄ αναφέρεται και σε πολλά σύγχρονα τουρκικά βιβλία ιστορίας η περίοδος εκείνη καθώς και με άλλους χαρακτηρισμούς, όπως: "Ανταρσία των Ραγιάδων" και "Απιστία κατά του ενδόξου Ισλαμισμού" εξ ου και ο τότε συνήθης χαρακτηρισμός των Ελλήνων εκ μέρους των Τούρκων ως άπιστοι που αφορά όχι τόσο προς το θρήσκευμα, που ήταν δεδομένο, όσο περισσότερο στην ανυπακοή προς την Υψηλή Πύλη.
Άξιο προσοχής είναι ότι ο χαρακτηρισμός "Χαϊνί Ζορμπαλίκ" δόθηκε σε αντίθεση με προγενέστερες επαναστάσεις των Ελλήνων, όπως εκείνη του Μοριά και της Δυτικής Ελλάδας, του 1769, που είχαν ονομαστεί "Χαρμπεντέ", ή εκείνη της Σμύρνης του 1798 που είχε χαρακτηριστεί με τη φράγκικη ονομασία "Ρεμπελιό".
Άπω Ανατολή
right|thumb|340px|Η περιοχή της Άπω Ανατολής στον παγκόσμιο χάρτη. Η ονομασία Άπω Ανατολή (αγγλικά: Far East, προφέρεται: "Φαρ Ιστ") είναι γεωπολιτικός όρος με τον οποίον προσδιορίζεται η γεωγραφική περιοχή της ανατολικού τμήματος της Ασίας. Ο όρος αυτός περιλαμβάνει κυρίως τις χώρες, πρωτεύουσες και μεγάλες πόλεις, λιμένες, κόλπους, πορθμούς, νησιά, θάλασσες και αρχιπελάγη της εν λόγω περιοχής. Ειδικότερα στον όρο αυτόν περιλαμβάνονται οι χώρες: Βόρεια Κορέα και Νότια Κορέα, Κίνα (ανατολική κυρίως), Μογγολία και Ιαπωνία.
Πολλοί συμπεριλαμβάνουν στην περιοχή που χαρακτηρίζει ο όρος αυτός και τις χώρες της νοτιοανατολικής Ασίας όπως το Βιετνάμ, τις Φιλιππίνες, τη Σιγκαπούρη, την Ινδονησία, τη Μαλαισία και το Μαλαϊκό αρχιπέλαγος, τη Μιανμάρ (π. Μπούρμα), το Λάος, συμπεριλαμβάνοντας ακόμα και την Ινδία που σαφώς ανήκει στη νότια Ασία. Αντ΄ αυτού, προσδιορίζεται ορθότερα και σαφέστερα, η νοτιοανατολική Ασία ως γεωγραφικός όρος και ως τμήμα του γεωπολιτικού όρου της Άπω Ανατολής.
Πηγές
Κατηγορία:Γεωγραφία της Ασίας
Μέγαρο Μετοχικού Ταμείου Στρατού
Το μέγαρο Μετοχικού Ταμείου Στρατού ή City Link είναι κτίριο στο κέντρο της Αθήνας. Καταλαμβάνει το οικοδομικό τετράγωνο που περικλείουν οι οδοί Πανεπιστημίου, Βουκουρεστίου, Σταδίου και Αμερικής. Είναι ένα από τα λίγα κτίρια στο κέντρο της Αθήνας που καταλαμβάνουν ολόκληρο οικοδομικό τετράγωνο. Το κτίριο κτίστηκε την περίοδο 1927-1938 στη θέση των πρώην βασιλικών στάβλων και σχεδιάστηκε από τους αρχιτέκτονες Βασίλειο Κασσάνδρα και Λεωνίδα Μπόνη σε ρυθμό Αρ Ντεκό. Σήμερα στο μέγαρο στεγάζονται το πολυκατάστημα Attica και άλλα εμπορικά καταστήματα, τα κεντρικά γραφεία της τράπεζας Πειραιώς, χώροι εστίασης, τρία θέατρα και ένα κέντρο ευεξίας.
Ιστορικά στοιχεία
Στο τετράγωνο στο οποίο σήμερα βρίσκεται το μέγαρο βρίσκονταν οι βασιλικοί στάβλοι, οι οποίοι είχαν σχεδιαστεί από τον Κ. Ρέεζερ το 1834. Μετά το κίνημα στο Γουδί το 1909 είχαν αρχίσει συζητήσεις για διαφορετική αξιοποίηση του χώρου. Ο χώρος πέρασε στο δημόσιο μετά την κατάργηση της μοναρχίας το 1923, αλλά έμεινε ανεκμετάλλευτος από το δημόσιο και ήταν μια αλάνα στην οποία λειτουργούσε τσίρκο. Υπήρχαν διάφορες προτάσεις για την εκμετάλλευσή του, όπως η δημιουργία όπερας, η δημιουργία πλατείας ή να διαιρεθεί σε μικρότερα τετράγωνα, όπου θα κτίζονταν διάφορα κτίρια.
Το Μετοχικό Ταμείο Στρατού, το οποίο διέθετε διάφορα ακίνητα, πρότεινε το 1924 να αποκτήσει το τετράγωνο ανταλλάσσοντάς το με ακίνητα στην κατοχή του, όμως οι διαπραγματεύσεις δεν τελεσφόρησαν. Έτσι το 1925 το αγόρασε έναντι 50 εκατομμυρίων δραχμών. Τα 15 εκατομμύρια δόθηκαν μετρητά και τα υπόλοιπα σε χρεόγραφα. Το Μετοχικό Ταμείο Στρατού απευθύνθηκε στον αρχιτέκτονα Αναστάσιο Μεταξά, ο οποίος πρότεινε το σχέδιο του κτιρίου να επιλεχθεί μέσω διεθνή διαγωνισμού. Κατατέθηκαν 37 μελέτες οι οποίες αξιολογήθηκαν από επιτροπή Βρετανών αρχιτεκτόνων και επιλέχθηκε το σχέδιο που κατέθεσαν οι Βασίλειος Κασσάνδρας και Λεωνίδας Μπόνης για «την καταλληλότητα της θέσεως, την οικονομίαν οικοδομήσεως, την πρακτική αποτελεσματικότητα και το επικερδές του οικοδομήματος», οι οποίοι όχι μόνο κέρδισαν το οικονομικό βραβείων των 100.000 δραχμών, αλλά ανέλαβαν και την επίβλεψη της κατασκευής.
Η κατασκευή ξεκίνησε τον Σεπτέμβριο του 1927 και ολοκληρώθηκε σε τρεις φάσεις. Αρχικά κατασκευάστηκε το τμήμα παράλληλα στην οδό Σταδίου, με καταστήματα στο ισόγειο και γραφεία στους παραπάνω. Στη συνέχεια κτίστηκε η στοά που ενώνει την οδό Βουκουρεστίου με την οδό Αμερικής, με θεατρικούς χώρους στο ισόγειο και γραφεία στους ορόφους. Τέλος κατασκευάστηκε το τμήμα στην οδό Πανεπιστημίου, όπου ανάμεσα στα καταστήματα του ισογείου βρίσκονταν και τα διάσημα ζαχαροπλαστεία Ζόναρς και Floca, ενώ οι όροφοι καταλαμβάνονταν από γραφεία. Η κατασκευή ολοκληρώθηκε το 1938. Κατά τη διάρκεια των εκσκαφών για τη θεμελίωση του κτιρίου ανακαλύφθηκε τμήμα του ανατολικού τείχους της Αθήνας, νεκροταφείο των γεωμετρικών χρόνων, αγγεία του 5ου αιώνα π.Χ. και δύο ρωμαϊκά αγάλματα.
Κατά τη διάρκεια της γερμανικής κατοχής το κτίριο είχε επιταχθεί από τις γερμανικές κατοχικές δυνάμεις, οι οποίες οχύρωσαν την πρόσοψη του κτιρίου στην οδό Πανεπιστημίου. Επίσης έκτισαν μια ξύλινη γέφυρα που συνέδεε το κτίριο με το κτίριο της Αθηναϊκής Λέσχης. Κατά τη διάρκεια της δεκαετίας του 1970 η μετακίνηση των καταστημάτων σε άλλες περιοχές και η σταδιακή παρακμή του κινηματογράφου οδήγησαν το ίδιο το κτίριο να παρακμάσει, ενώ παράλληλα η ανακαίνισή του κρίθηκε μη οικονομικά συμφέρουσα. Το κτίριο κρίθηκε ιστορικό διατηρητέο μνημείο το 1989.
Το Μετοχικό Ταμείο Στρατού παραχώρησε το 2000 τη διαχείριση του κτιρίου στην Τράπεζα Πειραιώς, η οποία δημιούργησε την θυγατρική εταιρεία ΑΝΩΝΥΜΗ ΕΤΑΙΡΕΙΑ ΕΜΠΟΡΙΚΗΣ ΕΚΜΕΤΑΛΛΕΥΣΕΩΣ ΚΑΙ ΔΙΑΧΕΙΡΙΣΕΩΣ ΧΩΡΩΝ ΜΕΓΑΡΟΥ ΜΕΤΟΧΙΚΟΥ ΤΑΜΕΙΟΥ ΣΤΡΑΤΟΥ. Η παραχώρηση έγινε μέχρι το 2027, με δυνατότητα μονομερούς επέκτασης της αποκλειστικής χρήσης μέχρι το 2052. Την ανακαίνιση του κτιρίου ανέλαβε η εταιρεία ΓΕΚ-ΤΕΡΝΑ σε αρχιτεκτονική μελέτη του Σ. Αγιοστρατίτη και ολοκληρώθηκε την περίοδο 2002-03. Το 2005 στο κτήριο άρχισε να λειτουργεί το πολυκατάστημα Attica, το οποίο γνώρισε επιτυχία και ως επιχείρηση επεκτάθηκε.
Περιγραφή
Το κτίριο έχει συνολικό εμβαδόν 65.000 τετραγωνικά μέτρα και έξι ορόφους με τρία υπόγεια. Ο αρχικός σχεδιασμός του κτιρίου έκανε λόγο για πέντε ορόφους, όμως προστέθηκε ένας όροφος σε εσοχή. Το ισόγειο του κτιρίου είναι διπλό. Κύριο χαρακτηριστικό του κτιρίου είναι η Στοά Σπύρου Μήλιου, με γυάλινη οροφή, η οποία έχει εξόδους σε τρεις από τους περιμετρικούς δρόμους. Στο έδαφος της στοάς έχει προστεθεί ένα φωτεινό μονοπάτι με στόχο να διαχωρίσει τον χώρο του δαπέδου. Σχεδιαστικά, το κτίριο συνδυάζει στοιχεία Αρ Ντεκό με τον μοντέρνο ευρωπαϊκό κλασικισμό της δεκαετίας του 1920. Το κτίριο χαρακτηρίζεται ως στιβαρό και λιτό. Οι άξονες στις προσόψεις τονίζονται με προεξοχές. Η γωνία στην οδό Σταδίου και Βουκουρεστίου έχει καμπύλη διαμόρφωση.
Στο μέγαρο βρίσκεται το κινηματοθέατρο Παλλάς, με χωρητικότητα άνω των 2.000 ατόμων, με πλατεία, αμφιθεατρικό εξώστη και περιμετρικά θεωρεία. Στο υπόγειο βρίσκεται η αίθουσα Μαξίμ. Το φουαγιέ του θεάτρου Παλλάς βρίσκεται στον πρώτο όροφο, προσβάσιμο πλέον και με κρυστάλλινους ανελκυστήρες, και έχει μωσαϊκά με γεωμετρικά μοτίβα. Στο διάκοσμο του θεάτρου έχουν χρησιμοποιηθεί πράσινα μάρμαρα Στύρων και Τήνου και επιστρώσεις από Πεντελικό μάρμαρο. Στην είσοδο της διοίκηση της Τράπεζας Πειραιώς βρίσκεται μαρμάρινη πορτωσιά με σφυρήλατη πόρτα και στο φουαγιέ του χώρου έχει τοποθετηθεί άγαλμα του Φερνάντο Μποτέρο το οποίο απεικονίζει την αρπαγή της Ευρώπης.
Χρήσεις
Σήμερα το μέγαρο City Link στεγάζει τα κεντρικά γραφεία της Τράπεζας Πειραιώς, τα Αττικά Πολυκαταστήµατα (έκταση 24.517 τ.μ.), το Health Club Spa Holmes Place Athens, τα θέατρα «Παλλάς», «Αλίκη» και «Μικρό Παλλάς», εµπορικά καταστήµατα γνωστών διεθνών οίκων (έκταση 3.098 τ.μ.) και τους χώρους εστίασης Athénée Athens (πρώην Ζόναρς ), Clemente, Pasaji, Salon de Bricolage και ILiOS. Η συνολική έκταση του κτιρίου που έχει αποδοθεί σε εστίαση και ψυχαγωγία είναι 14.237 τετραγωνικά μέτρα. Στο παρελθόν στο μέγαρο βρίσκονταν επίσης τα καφέ Φλόκας και Μπραζίλιαν. Επίσης, πριν αρχίσει να λειτουργεί το θέατρο «Αλίκη», ο χώρος του χρησιμοποιήθηκε αρχικά ως χορευτικό κέντρο και από το 1949 ως κινηματογράφος.
Εξωτερικοί σύνδεσμοι
Κατηγορία:Διατηρητέα κτίρια στην Αθήνα
Χρονικό του Γαλαξειδίου
Το «Χρονικό του Γαλαξειδίου» είναι μια σύντομη χειρόγραφη περίληψη της ιστορίας του Γαλαξειδίου απο τον 10ο έως τον 17ο αιώνα.
Βρέθηκε το 1864 από τον Γαλαξειδιώτη μεσαιωνοδίφη Κωνσταντίνο Σάθα σε μια κρύπτη στα ερείπια της Βασιλικής Μονής του Σωτήρος. Φέρεται να το είχε γράψει κάποιος ιερομόναχος με το όνομα Ευθύμιος το 1703. Το Χρονικό εκδόθηκε το 1865 με τον τίτλο "Χρονικόν του Γαλαξειδίου" από τον Κ. Σλαθα, που πρόσθεσε εκτενή σχόλια.
Λίμνη Γουίλερ
Η Λίμνη Γουίλερ (Wheeler Lake) βρίσκεται στο βόρειο τμήμα της πολιτείας Αλαμπάμα των ΗΠΑ, μεταξύ της Ρότζερσβιλ και της Χάντσβιλ. Είναι η δεύτερη μεγαλύτερη λίμνη της πολιτείας με έκταση 272 τ.χλμ. Δημιουργήθηκε από το Φράγμα Γουίλερ (Wheeler Dam) κατά μήκος του ποταμού Τενεσί σε μήκος 96,5 χλμ. από το Φράγμα Γουίλερ έως το Φράγμα Γκίντερσβιλ. Προσελκύει ετησίως περίπου 4 εκατομμύρια επισκέπτες. Λίγα μίλια μακρύτερα είναι το Εθνικό Καταφύγιο Άγριας Ζωής Γουίλερ.
Αναφορές
Κατηγορία:Λίμνες της Αλαμπάμα Κατηγορία:Τεχνητές λίμνες των ΗΠΑ
Ζακ-Αρσέν ντ' Αρσονβάλ
Ο Ζακ-Αρσέν ντ' Αρσονβάλ (Jacques-Arsène d'Arsonval, 8 Ιουνίου 1851 – 31 Δεκεμβρίου 1940) ήταν Γάλλος ιατρός, φυσικός και εφευρέτης του ομώνυμου γαλβανόμετρου κινητού πηνίου, καθώς και του αμπερόμετρου με θερμοζεύγος. Υπήρξε επίσης σημαντική η συμβολή του στο νεοπαγές τότε πεδίο της ηλεκτροφυσιολογίας, δηλαδή της μελέτης των αποτελεσμάτων του ηλεκτρισμού πάνω στους βιολογικούς οργανισμούς.
Δρυμός Θεσσαλονίκης
Ο Δρυμός είναι κωμόπολη που ανήκει στον Καλλικρατικό Δήμο Ωραιοκάστρου και παλιότερα στον Καποδιστριακό Δήμο Μυγδονίας (Μυγδονία θα πει "νερότοπος" και κατ΄επέκταση "εύφορη γη") και βρίσκεται στο  Νομό Θεσσαλονίκης. Σύμφωνα με το σχέδιο Καλλικράτης, αποτελεί τη δημοτική κοινότητα Δρυμού που υπάγεται στη δημοτική ενότητα Μυγδονίας του Δήμου Ωραιοκάστρου και σύμφωνα με την απογραφή του 2011 έχει πληθυσμό 3.659 κατοίκους. Στο πλαίσιο του Νόμου "Καποδίστριας", ο δήμος περιλάμβανε τις Κοινότητες: Λητής (έδρα του δήμου), Δρυμού και Μελισσοχωρίου. Έχει συνολική έκταση 99.031 στρέμματα, πληθυσμό 3.191 κατοίκους (απογραφή 2001) και υψομετρο 200μ..
Ιστορία
Από τα αρχαία ευρήματα της περιοχής, οι αρχαιολόγοι πιστεύουν πως η κατοίκηση στο χώρο αυτό άρχισε τη Μεσολιθική Εποχή (9.000 π.Χ.-7.000 π.Χ.). Πρώτοι κάτοικοι της περιοχής ήταν οι Πελασγοί. Αργότερα, εμφανίστηκαν οι Μύγδονες από τη Θράκη. Κατά τη μυθολογία, το όνομά τους το πήραν από τον Μύγδονα, γιο του θεού Άρη και βασιλιά της Φρυγίας.
Στη θέση του σημερινού χωριού, και σύμφωνα με αρχαίες επιγραφές, υπήρχε η πόλη "Χαράκωμα" (190 π.Χ.-79 π.Χ.), κοντά στον οικισμό της αρχαίας πόλης "Λητή" (από τη Λητώ, μητέρα του θεού Απόλλωνα). Την περίοδο της Τουρκοκρατίας, το χωριό κατοικείται μόνο από χριστιανούς και πληρώνει φόρο στους Οθωμανούς, το 1862 είχε 199 σπίτια. Την περίοδο του Μακεδονικού Αγώνα, οι κάτοικοι μετέχουν ενεργά, διακινώντας πυρομαχικά και μεταφέροντας πολεμοφόδια με τα κάρα τους. Μετά τη λήξη των Βαλκανικών Πολέμων, το χωριό εντάσσεται στο Ελληνικό Κράτος και το 1918 με το ΦΕΚ 152Α - 09/07/1918 ορίζεται έδρα της νοεσυσταθήσας κοινότητας με το όνομα Δρυμίγκλαβα, όνομα με το οποίο αναφέρεται σε έγγραφο-διαθήκη του 1314 (βρίσκεται στη Μονή Χιλανδαρίου-Αγίου Όρους). Το 1926 μετονομάζεται σε Σιδηροκέφαλον και το 1927 σε Δρυμός. Το όνομα "Δρυμός" οφείλεται στα πολλά πλατάνια και το νερό.
Παραδοσιακή αρχιτεκτονική
Κάποτε τα σπίτια του Δρυμού ήταν κτισμένα σύμφωνα με τη Μακεδονίτικη αρχιτεκτονική: διώροφα, από πέτρα και πλίνθους, με μια πέτρινη ή ξύλινη εξωτερική σκάλα που οδηγούσε στον όροφο. Ο όροφος είχε 2-3 δωμάτια με ξύλινα πατώματα και τζάκι σε ένα εξ αυτών. Η στέγη ήταν φτιαγμένη με ξύλινα δοκάρια (αγκριντιές) και σκεπαζόταν με κεραμίδια βυζαντινού τύπου. Το ισόγειο χρησίμευε για τον σταυλισμό των ζώων και την αποθήκευση εργαλείων, καρπών, καθώς και του βαρελιού με το κρασί. Το δάπεδο ήταν από πατημένο χώμα. Στον αύλειο χώρο υπήρχε ο φούρνος με το μαγειρείο και άλλοι βοηθητικοί χώροι. Όλα τα σπίτια ήταν σοφά προσανατολισμένα προς το νότο. Έτσι, προστατεύονταν από το πολύ κρύο του χειμώνα και τη ζέστη του καλοκαιριού. Σήμερα στον Δρυμό υπάρχουν μόνο μερικά από αυτά τα παλιά σπίτια.
Μελισσουργοί Άρτας
Οι Μελισσουργοί είναι χωριό του νομού Άρτας χτισμένο σε υψόμετρο 850 -870 m στις πλαγιές των Τζουμέρκων, ακριβώς στα όρια των νομών Άρτας και Ιωαννίνων. Είναι το βορειότερο χωριό του νομού και απέχει από την πόλη της Άρτας 72 χλμ και από τα Ιωάννινα 65 χλμ. Ο πληθυσμός του σύμφωνα με την απογραφή του 2001 ήταν 671 κάτοικοι, ενώ σύμφωνα με την απογραφή του 2011 είναι 419 κάτοικοι.
Ιστορικά στοιχεία
Αναφορά στο χωριό με την ονομασία Μελισσουργοί γίνεται ήδη από το 1272. Λέγεται πως η ονομασία του χωριού οφείλεται (κατά μία άποψη) στην εργατικότητα των κατοίκων. Έχουν βρεθεί ίχνη αρχαίας κατοίκησης της περιοχής, στην τοποθεσία Ζηλεούστη.
Οι Μελισσουργοί έχουν βυζαντινή παράδοση, αφού για πολλά χρόνια υπήρξαν Βασιλοχώρι, δηλαδή το αγαπημένο χωριό της βασίλισσας Άννας Παλαιολογίνας Καντακουζινής (13ος - 14ος αιώνας), όπου - σύμφωνα με τις πηγές - κατέφευγε σαν σε αναχωρητήριο, κάθε φορά που ήθελε να ηρεμήσει ή να γλιτώσει απ' τους εχθρούς.
Υπάρχει η σπηλιά στην οποία κρυβόταν ο Κατσαντώνης.
Φυσικά αξιοθέατα
Σε όλη την περιφέρεια του χωριού υπάρχουν πάρα πολλές πηγές με τα ωραία μεταλλικά και επιτραπέζια νερά. Κεφαλόβρυσο, Κρυονέρι, Βροτόπι, Αγκάθι είναι μερικές από τις πηγές του χωριού. Από το νερό της πηγής Αγκάθι εμφιαλώνεται το νερό «ΤΖΟΥΜΕΡΚΑ». Η άγρια φύση με τα πολλά νερά και τα ελατόφυτα δάση Αετός, Κερασιά, δίνουν στο χωριό μια ιδιαίτερη φυσική ομορφιά και χάρη και το κάνουν να ξεχωρίζει απ' τα υπόλοιπα Τζουμερκοχώρια.
Χλωρίδα
Οι πλαγιές των Τζουμέρκων παρουσιάζουν μεγάλη ποικιλία από αυτοφυή δάση ελάτης και πεύκης καθώς και μεγάλη ποικιλία από καρποφόρα, αειθαλή ή φυλλοβόλα: Βελανιδιές, κουμαριές, αγριοκερασιές, φουντουκιές, κουτσουπιές, φλαμουριές, πλατάνια και ξηροπλάτανοι. Ποικιλία φυτών όπως το σαλέπι, η άγρια μέντα, το τσάι, η θρούμπη, η ρίγανη, η άγρια ορχιδέα, ο νάρκισσος, ο κόκκινος κρίνος όταν ανθίσουν γεμίζουν με το άρωμά τους και το χρώμα τους την περιοχή μικρογραφία|Τα Τζουμέρκα
Αμπντουλάχ Γκιούλ
Ο Αμπντουλάχ Γκιούλ (, (29 Οκτωβρίου 1950, Καισάρεια - ) είναι Τούρκος πολιτικός και ακαδημαϊκός. Υπηρέτησε στις θέσεις του Προέδρου της Τουρκικής Δημοκρατίας (2007 - 2014), του Πρωθυπουργού της Τουρκίας (2002 - 2003) και του Υπουργού Εξωτερικών της χώρας (2003 -2007). Υπήρξε συνιδρυτής, μαζί με τον Ρετζέπ Ταγίπ Ερντογάν, και ανώτατο στέλεχος του Κόμματος Δικαιοσύνης και Ανάπτυξης.
Σήμερα κατέχει θέση συμβούλου στην Ισλαμική Τράπεζα Ανάπτυξης.
Βιογραφία
Γεννήθηκε το 1950 στην Καισάρεια. Σπούδασε Οικονομικά στο Πανεπιστήμιο της Κωνσταντινούπολης. Το διάστημα 1977-1983 δίδασκε στο Πανεπιστήμιο Σαγγαρίου. Από το 1983 εργάστηκε στην Ισλαμική Τράπεζα Ανάπτυξης στη Τζέντα. Το 1991 έγινε επίκουρος καθηγητής στο Πανεπιστήμιο Μαρμαρά της Κωνσταντινούπολης και στις εκλογές του ίδιου χρόνου εξελέγη βουλευτής, με το ισλαμικό Κόμμα της Ευημερίας του Νετσμετίν Ερμπακάν. Το 1993 εξελέγη αντιπρόεδρος του Κόμματος, υπεύθυνος για θέματα εξωτερικής πολιτικής. Στις εκλογές του 1995 επανεξελέγη βουλευτής. Ανέλαβε υπουργός άνευ χαρτοφυλακίου και κυβερνητικός εκπρόσωπος στην κυβέρνηση συνασπισμού των κομμάτων Ευημερίας (Ερμπακάν) και Ορθού Δρόμου (Τσιλέρ).
Το 1998 το Συνταγματικό Δικαστήριο της Τουρκίας έθεσε εκτός νόμου το Κόμμα Ευημερίας, και ο Γκιούλ, όπως και όλοι οι βουλευτές του κόμματος, εντάχθηκε στο Κόμμα Αρετής. Με το νέο αυτό κόμμα επανεξελέγη βουλευτής το 1999. Στο συνέδριο του Κόμματος Αρετής το 2000, ήταν υποψήφιος πρόεδρος του κόμματος, αλλά δεν εξελέγη. Το 2001 το Συνταγματικό Δικαστήριο έθεσε εκτός νόμου το Κόμμα της Αρετής. Ο Γκιούλ συνεργάστηκε με τον Ρετζέπ Ταγίπ Ερντογάν στην ίδρυση νέου κόμματος. Έτσι ιδρύθηκε το Κόμμα Δικαιοσύνης και Ανάπτυξης, τον Αύγουστο του 2001 και ο Γκιούλ ανέλαβε αντιπρόεδρος. Μετά τη νίκη του κόμματος στις εκλογές του 2002, ο Γκιούλ ορίστηκε εντολοδόχος πρωθυπουργός, ως μεταβατικός, καθώς ο Πρόεδρος Ερντογάν είχε κώλυμα νομικής φύσης. Ο Γκιούλ σχημάτισε Κυβέρνηση στις 18 Νοεμβρίου 2002 και πήρε ψήφο εμπιστοσύνης στις 28 Νοεμβρίου. Στις επαναληπτικές βουλευτικές εκλογές της 9ης Μαρτίου 2003, ο Ερντογάν εξελέγη βουλευτής, οπότε ο Γκιούλ του παρέδωσε την πρωθυπουργία στις 14 Μαρτίου 2003, ολοκληρώνοντας τη σύντομη θητεία του ως πρωθυπουργός και αναλαμβάνοντας Αντιπρόεδρος και Υπουργός Εξωτερικών της νέας Κυβέρνησης.
Στις 24 Απριλίου 2007 ο Πρωθυπουργός Ερντογάν τον πρότεινε ως υποψήφιο του κόμματος για το αξίωμα του Προέδρου της Δημοκρατίας. Λόγω του γεγονότος ότι, εάν εκλεγόταν, θα ήταν ο πρώτος ισλαμικών καταβολών Πρόεδρος μετά την εγκαθίδρυση της Τουρκικής Δημοκρατίας το 1923 (και μάλιστα με σύζυγο που φοράει την ισλαμική μαντίλα ), η υποψηφιότητά του προκάλεσε την αντίδραση του στρατού και του λεγόμενου «κεμαλικού κατεστημένου», περιλαμβανομένου και του Συνταγματικού Δικαστηρίου, το οποίο δημιούργησε πρωτοφανή προσκόμματα στη διαδικασία εκλογής. Κατάληξη αυτών ήταν η διάλυση της Βουλής και η διενέργεια πρόωρων βουλευτικών εκλογών στις 22 Ιουλίου 2007 και η θριαμβευτική νίκη του κόμματος ΑΚΡ του Πρωθυπουργού Ερντογάν.
Η νέα Εθνοσυνέλευση τον εξέλεξε με την τρίτη ψηφοφορία, στις 28 Αυγούστου 2007, 11o Πρόεδρο της χώρας. Έλαβε 339 ψήφους επί συνόλου 550 εδρών.
Ήταν ο τελευταίος Πρόεδρος που εκλέχτηκε από την Εθνοσυνέλευση αφού στις επόμενες εκλογές του 2014 ο Πρόεδρος εκλέχτηκε άμεσα από το λαό. Αν και πριν από τις προεδρικές εκλογές του 2018 ετέθη θέμα επανόδου του και διεκδίκησης της Προεδρίας ως αντιπάλου του Ερντογάν, ο Γκιουλ απέρριψε την ιδέα.
Παραπομπές
Κατηγορία:Πρόεδροι της Τουρκικής Δημοκρατίας Κατηγορία:Πρωθυπουργοί της Τουρκίας Κατηγορία:Τούρκοι βουλευτές Κατηγορία:Υπουργοί Εξωτερικών Υποθέσεων της Τουρκίας
Μελισσοχώρι Θεσσαλονίκης
Το Μελισσοχώρι είναι κωμόπολη στο Νομό Θεσσαλονίκης με πληθυσμό 3.287 κάτοικους. Βρίσκεται σε υψόμετρο 220 μέτρων, στο βόρειο τμήμα του νομού, προς τα όρια με το Κιλκίς, 19 χιλιόμετρα από την πόλη της Θεσσαλονίκης.
Υπάγoνταν διοικητικά στο Δήμο Μυγδονίας, ενώ σήμερα ανήκει στο Δήμο Ωραιοκάστρου. Στην περιοχή υπάρχουν ίχνη προϊστορικού οικισμού. Οι κάτοικοι του Μελισσοχωρίου συμμετείχαν στην επανάσταση του 1821, με γνωστότερο αγωνιστή το Νέστορα Στεργίου. Κατά το Μακεδονικό Αγώνα, σπουδαία ήταν η συνεισφορά του οπλαρχηγού Χαράλαμπου Στακόπουλου, καθώς και του Αθανάσιου Σταυρούδη που, μεταξύ άλλων, σχεδίασε και οργάνωσε την εκτέλεση του φιλότουρκου ηγεμόνα της Σάμου, Ανδρέα Κοπάση.
Η κωμόπολη αποτέλεσε έδρα του Ελληνικού γενικού στρατηγείου κατά τη μάχη του Κιλκίς (1913). Παλαιότερα ονομαζόταν Μπάλτζια.
Όμιλος Α΄ Ευρωμπάσκετ 2017
Ο Όμιλος Α΄ του Ευρωμπάσκετ 2017 έλαβε χώρα από την 31η Αυγούστου έως την 6η Σεπτεμβρίου 2017. Όλοι οι αγώνες του ομίλου θα γίνουν στην Hartwall Arena στο Ελσίνκι, στη Φινλανδία.
Ο όμιλος αποτελούνταν από την Πολωνία, τη Φινλανδία, τη Γαλλία, την Ελλάδα, τη Σλοβενία και την Ισλανδία. Οι τέσσερεις πρώτες ομάδες στην τελική κατάταξη προκρίθηκαν στον δεύτερο γύρο.
Βαθμολογία
Όλες οι ώρες είναι στην τοπική (UTC+2).
Φινλανδία - Ισλανδία
Κατηγορία:Ευρωπαϊκό Πρωτάθλημα Καλαθοσφαίρισης 2017
Πρωτόκολλο Πολίτη-Καλφώφ
Πρωτόκολλο Πολίτη - Καλφώφ ονομάσθηκε η ειδική συμφωνία που συνυπέγραψαν στις 29 Σεπτεμβρίου 1924 ο εκπρόσωπος της Ελλάδας στην Κοινωνία των Εθνών Νικόλαος Πολίτης και ο υπουργός εξωτερικών της Βουλγαρίας Καλφώφ κατ' επιταγήν ειδικών διατάξεων που απέρρεαν τόσο από τη Συνθήκη των Σεβρών του 1920 [Ειδική σύμβαση περί μειονοτήτων] όσο και από τη Συνθήκη του Νεϊγύ (Δ΄ μέρος) της 27ης Νοεμβρίου 1919 που αναφερόταν στην προστασία των ξένων μειονοτήτων που διαβιούσαν στη Βουλγαρία μεταξύ των οποίων και της ελληνικής¹.
Σύνοψη
Με τη Συνθήκη του Νεϊγύ το 1919 διατυπώνονταν, μεταξύ των άλλων όσων αφορούσαν και την Ελλάδα, η απόφαση των Συμμάχων όπως «η αμοιβαία και εθελουσία μετανάστευση των φυλετικών, θρησκευτικών ή γλωσσικών μειονοτήτων εις Ελλάδα και Βουλγαρία κανονισθεί δια συμβάσεως μεταξύ των δύο τούτων κρατών, συνομολογούμενης επί τη βάσει των όρων που αποφασίσθηκαν κατά την ως άνω ημέρα (άρθρ. 48)». Για το Πρωτόκολλο διατυπώθηκαν έντονες αντιρρήσεις από τη Σερβία, η οποία δεν μπορούσε να δεχτεί να αναγνωριστούν ως βουλγαρική μειονότητα οι σλαβόφωνοι π.χ. της Φλώρινας ενόσω θεωρούσε «νότιους Σέρβους» τους γείτονές τους του Μοναστηριού, και τελικά απορρίφθηκε από το ελληνικό κοινοβούλιο το επόμενο έτος και η Ελλάδα αποδεσμεύτηκε έναντι της ΚτΕ από τις υποχρεώσεις της.
Αμοιβαίες και εθελούσιες μεταναστεύσεις
Κυρίως το 1925 από τους εθελουσίως και αμοιβαίως μεταναστεύσαντες από Αγχίαλο, Βάρνα, Μεσημβρία, Φιλιππούπολη κ.α. δημιουργήθηκαν κωμοπόλεις και οικισμοί, όπως ο Άσπρος Κιλκίς, το Καλολίβαδο Κιλκίς, ο Άγιος Ιωάννης Κατερίνης στον Κορινό, η Φιλιππούπολη Λάρισας, η Νέα Μεσημβρία Θεσσαλονίκης, όπου εγκαταστάθηκαν τον Μάρτιο του 1926 288 άτομα προερχόμενα από τη Μεσημβρία κ.α. Αντίστροφα και ενδεικτικά π.χ. στο Ποιμενικό Καστοριάς από τη σύγκριση των στοιχείων των πρώτων επισήμων απογραφών των ετών 1920 και 1928, αν ληφθεί υπόψη η διαφορά μεταξύ γεννήσεων και θανάτων και η μη εγκατάσταση προσφύγων μετά το 1922, προκύπτει να μεταναστεύσανε στη Βουλγαρία οικειοθελώς λιγότεροι από 100 κάτοικοι επί συνόλου 959 κατοίκων.
Εξωτερικοί σύνδεσμοι
Κατηγορία:Συνθήκες της Ελλάδας Κατηγορία:Συνθήκες της Βουλγαρίας Κατηγορία:Ελληνοβουλγαρικές σχέσεις
Οστρακισμός
right|thumb|Τρία όστρακα με ψήφους για Αθηναίους πολιτικούς. Από πάνω προς τα κάτω γράφουν: [[Περικλής|Περικλής Ξανθίππου, Κίμων Μιλτιάδου και Αριστείδης Λυσίμαχου]] Ο  οστρακισμός άρχισε να εφαρμόζεται στην αρχαία Αθήνα από τον 6ο αιώνα π.Χ., ως θεσμός της Αθηναϊκής δημοκρατίας μέσω του οποίου προστατευόταν το πολίτευμα της Αθήνας. Σύμφωνα με τον Αριστοτέλη, καθιερώθηκε από τον Κλεισθένη το 510 π.Χ. με τη δημοκρατική μεταρρύθμιση, στην προσπάθειά του να ενισχύσει τη λαϊκή δύναμη απέναντι στην εγκαθίδρυση τυραννίδας. Η χρησιμότητα του οστρακισμού ήταν να απαλλάσσονται οι Αθηναίοι από πολίτες οι οποίοι είχαν συσσωρεύσει υπερβολικά μεγάλη πολιτική δύναμη, σε σημείο να γίνονται επικίνδυνοι για την πολιτική που ακολουθούνταν. Ο οστρακισμός υιοθετήθηκε στην συνέχεια και από άλλες πόλεις, όπως το Άργος, Μέγαρα, Μίλητος, Συρακούσες, οι οποίες ακολουθούσαν το αθηναϊκό πολίτευμα. Ο θεσμός ατονεί και πέφτει σε αχρηστία μετά τον οστρακισμό του Υπέρβολου, που είχε μεθοδευτεί από τον Αλκιβιάδη και τον πολιτικό του αντίπαλο Νικία, το 418 ή το 417 π.Χ.
Η διαδικασία
Ο οστρακισμός γινόταν ως εξής: μία φορά κάθε χρόνο, στην έκτη πρυτανεία, μαζεύονταν όλοι οι Αθηναίοι πολίτες στην Εκκλησία του Δήμου και προσπαθούσαν να αποφασίσουν γιατί και αν θα έπρεπε να κάνουν οστρακισμό τη χρονιά εκείνη. Εάν οι Αθηναίοι έκριναν πως δεν υπήρχε λόγος για κάτι τέτοιο, τότε δεν γινόταν οστρακισμός. Εάν όμως έκριναν πως έπρεπε να γίνει, τότε έφραζαν την Αγορά και δημιουργούσαν, στην όγδοη πρυτανεία, έναν περίβολο, που τον διαιρούσαν σε δέκα τμήματα - όσες και οι φυλές - με κοινή είσοδο. Σε αυτά εισερχόταν κάθε πολίτης, ανάλογα με τη φυλή που ανήκε και άφηνε ένα Όστρακο (θραύσμα πήλινου αγγείου), όπου πάνω του είχε γράψει το όνομα του πολίτη του οποίου την εξορία επιθυμούσε. Η οστρακοφορία διεξαγόταν σε χώρο που είχε οριοθετηθεί με σχοινιά, για να είναι αδύνατο σε οποιονδήποτε να ψηφίσει δύο φορές, ο οποίος ονομαζόταν περισχοίνισμα. Μάλιστα γύρω από το χώρο όπου διεξαγόταν η οστρακοφορία έμποροι με ξύλινους πάγκους πωλούσαν όστρακα με τα ονόματα των υποψήφιων χαραγμένα. Για να εξοριστεί κάποιος έπρεπε το όνομά του να βρεθεί σε περισσότερα από 6.000 όστρακα. Ο πολίτης που καταδικαζόταν είχε διορία δέκα ημερών για να τακτοποιήσει τις προσωπικές του υποθέσεις. Αρχικά, η εξορία διαρκούσε δέκα χρόνια αλλά αργότερα μειώθηκε σε πέντε.
Α.Ο. Ζωγράφου
Ο Αθλητικός Όμιλος Ζωγράφου είναι ελληνικό αθλητικό σωματείο που δραστηριοποιείται στην περιοχή του Ζωγράφου, στην Αθήνα, όπου και βρίσκεται η έδρα του, το Κλειστό Γυμναστήριο Ζωγράφου. Αγωνίζεται με χρώματα το μπλε και το λευκό. Ξεκίνησε την πορεία του ως ποδοσφαιρικό σωματείο το 1947, ενώ τον Οκτώβριο του 1954 δημιουργήθηκε το τμήμα καλαθοσφαίρισης μετά από ενσωμάτωση της τοπικής ομάδας του «Φαέθωνα». Σήμερα ο σύλλογος καλλιεργεί μόνο την καλαθοσφαίριση διατηρώντας τμήματα για αθλητές και αθλήτριες όλων των ηλικιακών ομάδων, με έδρα το Κλειστό Γυμναστήριο Ζωγράφου.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Α.Ο. Ζωγράφου λαμβάνει μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Αττικής.
Στο Κύπελλο Ανδρών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 58-90 από τον Κρόνο Γέρακα.
Έδρα του συλλόγου είναι το Κλειστό Γυμναστήριο Ζωγράφου. Πρόεδρος του διοικητικού συμβουλίου είναι ο Χαράλαμπος Τερζόπουλος. Υπεύθυνος του ανδρικού τμήματος και έφορος είναι ο Σπύρος Μπάκουλας. Καθήκοντα πρώτου προπονητή διατηρεί ο Θανάσης Θωμόπουλος με συνεργάτη τον Ευριπίδη Παπαϊωάννου.
Ιστορική αναδρομή
Την αγωνιστική περίοδο 1987-88 ο σύλλογος του Ζωγράφου κατέκτησε το Πρωτάθλημα της Α' Κατηγορίας Γυναικών της Ε.Σ.Κ. Αττικής. Δεδομένου πως ούτε η Β' Εθνική ούτε η Α2 Εθνική είχαν ακόμη δημιουργηθεί, την επόμενη χρονιά, 1988-89, η ομάδα ανήλθε στην Α' Εθνική Κατηγορία. Ολοκλήρωσε τις αγωνιστικές της υποχρεώσεις στην 8η θέση (σε σύνολο 12 ομάδων), έχοντας 8 νίκες και 14 ήττες. Ισοβάθμισε με τον Α.Ο. Παγκρατίου ο οποίος, όμως, τοποθετήθηκε μία θέση χαμηλότερα βάσει των επόμενων κριτηρίων κατάταξης.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Α.Ο. Ζωγράφου λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής.
Στο Κύπελλο Γυναικών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 46-39 από τον Αμύντα Δάφνης-Υμηττού.
Παράγοντας Λόρεντζ
Ανάπτυξη σειρών (ταχύτητα)
Ο παράγοντας Λόρεντζ επίσης μπορεί να εκφραστεί με ανεστραμμένη μορφή ως:
με ασυμπτωτική μορφή:
Αριθμητικές τιμές
Στον παρακάτω πίνακα, η αριστερή στήλη δείχνει τις ταχύτητες ως λόγους της ταχύτητας του φωτός (με μονάδες μέτρησης c), η μεσαία την αντίστοιχη τιμή του παράγοντα Λόρεντζ και η τελευταία τον αντίστροφο του παράγοντα Λόρεντζ.
Παραπομπές
Κατηγορία:Ειδική σχετικότητα
Περιβόλια Ηλείας
Γεωγραφία - Ιστορία
Το παλαιότερο όνομα Γάρδιτσα θεωρείται παραφθορά του σλαβικού "Gradista", που σημαίνει "οριοθετημένος, οχυρωμένος τόπος", χωρίς όμως να εντοπίζεται διαχρονικά κάποια φρουριακή κατασκευή στην περιοχή.
Η μετονομασία του χωριού από "Γάρδιτσα" σε "Περιβόλια" έγινε το 1930 και δημοσιεύθηκε στο ΦΕΚ με αριθμό 251/1930 και υπογράφθηκε από τον τότε πρόεδρο της Δημοκρατίας Αλέξανδρο Ζαΐμη και τον υπουργό εσωτερικών. Συγκεκριμένα αναφέρει: "... Η Κοινότης Γάρδιτσας της επαρχίας Ολυμπίας του αυτού νομού μετονομάζεται εις Κοινότητα Περιβολίου"
Τα Περιβόλια είναι τόπος καταγωγής του Υπουργού Δημοσίας Τάξεως (2006-2007) Βύρωνα Πολύδωρα, του παλαιού προέδρου του Δικηγορικού Συλλόγου Αθηνών Σωτηρίου Πολύδωρα, του δικηγόρου - ιστοριοδίφη Στάικου Πανταζή, αλλά και πολλών άλλων επιφανών δικαστικών, δικηγόρων, αξιωματικών, επιστημόνων και επιχειρηματιών.
Αξιοθέατα
Όσοι βρίσκονται στα Περιβόλια μπορούν να επισκεφθούν το ποτάμι Νέδα, καθώς και πολλά αρχαία μνημεία με κορυφαίο από αυτά τον Ναό του Επικουρίου Απόλλωνος, τον λεγόμενο «Παρθενώνα της Πελοποννήσου», έργο του Ικτίνου. Επίσης το Ναό της Αθηνάς, το τείχος, μήκους 3 χλμ., την κρήνη της Αρχαίας Φιγαλείας κ.ά.
Παραπομπές
Κατηγορία:Χωριά του νομού Ηλείας Κατηγορία:Δήμος Φιγαλείας Κατηγορία:Δήμος Ζαχάρως
Νίκος Σταυρογιάννης
Ο Νίκος Σταυρογιάννης είναι Έλληνας οικονομολόγος, πολιτικός, πρώην Βουλευτής και πρώην Δήμαρχος Λαμιέων.
Βιογραφικά Στοιχεία
Ο Νίκος Σταυρογιάννης γεννήθηκε στο Καλαμάκι Φθιώτιδος το 1962.
Σπούδασε στο Πάντειο Πανεπιστήμιο Αθηνών, Πολιτικές και Οικονομικές Επιστήμες. Ακόμα είναι πτυχιούχος του τμήματος Φυσικής Αγωγής και Αθλητισμού του Αριστοτελείου Πανεπιστημίου της Θεσσαλονίκης. Πριν την εκλογή του ως βουλευτή, είχε εργαστεί ως οικονομολόγος, σύμβουλος επιχειρήσεων σε θέματα Οικονομικής Στρατηγικής και Διοίκησης. Ενώ ακόμα έχει εργαστεί και ως πολιτικός επιστήμων. Γνωρίζει Αγγλικά.
Εξελέγη για πρώτη φορά βουλευτής με τη Νέα Δημοκρατία στις Εκλογές του 2004, ενώ επανεξελέγη στις Εκλογές του 2007. Στις Εθνικές Εκλογές του 2012 (Μάιος και Ιούνιος) κατάφερε να κερδίσει την βουλευτική του έδρα, με τη Νέα Δημοκρατία.
Στις 21 Οκτωβρίου 2012, διεγράφη από την Κοινοβουλευτική Ομάδα της ΝΔ, διότι επρόκειτο να καταψηφίσει τα νέα μέτρα τα οποία έφερνε η τρικομματική κυβέρνηση Σαμαρά.
Στις 26 Αυγούστου 2014, ο Νίκος Σταυρογιάννης παραιτήθηκε του βουλευτικού του αξιώματος προκειμένου να αναλάβει Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης.
Εξωτερικοί σύνδεσμοι
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Φθιώτιδας Κατηγορία:Δήμαρχοι Λαμιέων
Αντώνιος Πετιμεζάς
Βιογραφία
Ο Αντώνιος Πετιμεζάς είναι αυτός, που έφερε για πρώτη φορά στο προσκήνιο την οικογένεια των Πετιμεζάδων.
Παραπομπές
Κατηγορία:Κλέφτες Κατηγορία:Αρματολοί Αντωνιος Κατηγορία:Έλληνες αγωνιστές του 18ου αιώνα
Heavy metal
Γέννηση (δεκαετία του 1970)
Στις 13 Φεβρουαρίου του 1970 κυκλοφορεί από τους Black Sabbath ο πρώτος ομώνυμος δίσκος, που θεωρείται από την πλειοψηφία των μεταλλάδων η πρώτη metal κυκλοφορία. Γι' αυτό η ημερομηνία κυκλοφορίας του θεωρείται και η ημερομηνία γέννησης του ιδιώματος. Την ίδια χρονιά κυκλοφορεί ο δεύτερος δίσκος τους με τίτλο Paranoid. Και οι δύο πρώτοι δίσκοι περιέχουν κομμάτια ύμνους για το ιδίωμα. Επίσης, την ίδια χρονιά κυκλοφορούν δίσκοι από τους Uriah Heep, τους UFO και τον Alice Cooper.